[{"text_idx": "#000001", "text": "Caerdydd yw\u2019r gyrchfan ddelfrydol ar gyfer teithio mewn grw\u0302p, boed hynny gyda theulu neu ffrindiau, ar gyfer digwyddiadau corfforaethol neu barti\u0308on plu a stag. Mae\u2019r ddinas yn llawn sefydliadau sy\u2019n croesawu grwpiau gyda breichiau agored, ac efallai y bydd cynigion ar gael ar gyfer eich taith hyd yn oed!"}, {"text_idx": "#000002", "text": "Mae Croeso Caerdydd wedi llunio\u2019r canllaw hwn i roi popeth y bydd ei angen arnoch wrth gynllunio eich gwyliau byr mewn dinas. Isod ceir ein hargymhellion ar gyfer gweithgareddau, bwytai a llety, tudalennau parti\u0308on plu a stag ac awgrymiadau ar gyfer cynlluniau teithiau."}, {"text_idx": "#000004", "text": "Dod a\u0302\u2019r teulu ar eich taith nesaf a ddim yn siw\u0302r ble i ddechrau? Mae Croeso Caerdydd wedi llunio\u2019r dudalen hon gyda\u2019r nod o roi tawelwch meddwl i chi cyn eich trip teuluol nesaf."}, {"text_idx": "#000005", "text": "Dewch o hyd i amrywiaeth eang o atyniadau, opsiynau bwyd a diod sy\u2019n addas i deuluoedd, blogiau a chynlluniau teithiau. Rydym wedi trafod popeth i wneud yn siw\u0302r y gall pob aelod o\u2019r teulu gael diwrnod braf allan a threulio amser gwerthfawr gyda\u2019r teulu."}, {"text_idx": "#000006", "text": "Ydych chi\u2019n forwyn briodas sy\u2019n gobeithio gwneud y briodferch yn falch yn ei pharti plu? Wel, rydych chi wedi dewis Caerdydd, felly rydych chi eisoes yn gwneud rhywbeth yn iawn! Mae\u2019r Ddinas, sydd o faint cywasgedig, yn gyrchfan perffaith p\u2019un a ydych yn chwilio am rywbeth gwyllt neu efallai rywbeth mwy hamddenol a soffistigedig."}, {"text_idx": "#000007", "text": "Mae cymaint o weithgareddau cyffrous, llawer o fariau i fwynhau coctels ynddynt, a digonedd o westai i ddewis ohonynt. I roi ychydig o ysbrydoliaeth i chi, rydym wedi rhoi ein syniadau gorau at ei gilydd ar gyfer parti plu gwych yng Nghaerdydd!"}, {"text_idx": "#000008", "text": "Mae bod yn was priodas yn gyfrifoldeb mawr, nid yw trefnu noson olaf o ryddid rhywun yn dasg fach a hynny cyn i chi hyd yn oed feddwl am ysgrifennu araith! Yn ffodus i chi, mae gan Gaerdydd bopeth sydd ei angen ar gyfer penwythnos stag epig."}, {"text_idx": "#000009", "text": "I\u2019ch helpu, rydym wedi llunio rhestr o\u2019n syniadau gorau ar gyfer stag anhygoel yng Nghaerdydd..."}, {"text_idx": "#000010", "text": "Rydym wedi gwneud y gwaith o drefnu eich parti pen-blwydd perffaith yn hawdd. P\u2019un a ydych yn troi\u2019n 8, yn 18 neu\u2019n 80 oed \u2013 mae gennym y lle perffaith i bawb."}, {"text_idx": "#000011", "text": "Os ydych wrth eich bodd ag antur, ymlacio, coctels neu gael pryd blasus gyda ffrindiau, fe welwch eich lleoliad parti delfrydol isod. Paratowch i ddathlu mewn steil!"}, {"text_idx": "#000014", "text": "Mae Caerdydd yn cynnig ystod eang o ymarferion meithrin ti\u0302m sy\u2019n addas i bob swyddfa, grw\u0302p cyfeillgarwch a theulu. O rafftio dw\u0302r gwyn, dringo creigiau dan do, sglefrio ia\u0302, dianc o ystafelloedd i fynd ar drywydd ei gilydd gyda theganau mawr llawn aer yng Nghefn Gwlad, mae gan Gaerdydd y cyfan!"}, {"text_idx": "#000015", "text": "Gall anturio prifddinas fod yn llethol, gyda chymaint i'w gynnig mae'n anodd dewis beth i'w gynnwys mewn un daith. Gallwn ni helpu. Mae'r ti\u0302m wedi llunio cyfres o gynlluniau teithiau i roi trefn ar eich taith. Dewiswch yr un sydd orau gennych a'i deilwra unrhyw ffordd rydych chi eisiau!"}, {"text_idx": "#000016", "text": "P\u2019un a ydych yn cynllunio teithiau grw\u0302p, cynadleddau neu ddiwrnodau i ffwrdd ar gyfer eich busnes \u2013 neu a ydych yn arbenigo mewn cynnig teithiau teithio drwy eich cwmni teithio, darganfyddwch sut y gall Cwrdd yng Nghaerdydd gefnogi eich cynnig grw\u0302p."}]